Fufu

Fufu (atau foofoo, fufuo, foufou) adalah makanan ruji biasa dimakan masyarakat-masyarakat banyak negara Barat dan Tengah Afrika sehingga sejauh Caribbean; ia dihasilkan dengan mencampurkan dan menumbuk tanaman kanji khususnya ubi kayu dan pisang tanduk sehingga likat sehendak. Makanan ini dimakan kepal dengan tangan dan sering disajikan dengan sup atau kuah pelbagai rasa.

Makanan ini dipercayai berasal dari kawasan Ghana moden dimakan orang-orang Asante, Akuapem, Guang, Akyem, Bono dan bangsa Fante dari etnik Akan.

Cara pembuatan 
Tanaman kanji seperti kekacang, ubi kayu dan pisang tanduk direbus empuk sebelum dilenyekkan dengan alu panjang. Penumbukan ini memakan tenaga dan masa yang banyak sehingga sering dilakukan secara berpasangan atau berkumpulan jika mampu.

Terdapat juga mesin pengadun yang dikembangkan khas untuk mempercepatkan penghasilan fufu, seperti Foufoumix.

Jenis

Di Afrika
Di Côte d'Ivoire, fufu boleh dibahagikan kepada dua jenis: foutou yang berlauk menggunakan keladi dan ubi manakala foufou yang manis daripada pisang selain pisang tanduk.

Fufu yang dibuat di Congo-Kinshasa lebih menggunakan tepung ubi atau tepung jagung serta dihidangkan bersama lauk-pauk daging atau ikan.

Di rantau Caribbean
"Fufú" Caribbean dimasak lebih padat dengan rasa lebih kuat. Masakan masyarakat yang memakan ia semakin jauh dari Cuba semakin kurang dirasai kelikatannya. Bahan mentah yang disediakan untuk fufú jenis ini (termasuk buah sukun dan ubi keledang) juga lebih digoreng celur sekali dahulu serta ditambah bahan sampingan lain melengkapkan rasa sebelum dilenyek.

Terdapat resipi tertentu dalam masakan turunan fufu seperti mofongo di Puerto Rico di mana kuah daging dituangkan atas gumpalan kanji sebelum dijamukan.

Lihat juga
Makanan sama sifat

 Ambuyat
 Bazeen
 Kentang lecek
 Poi
 Polenta
 Ugali

Rujukan

Makanan ruji
Masakan Afrika
Hidangan kebangsaan